pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สารแสดงความเสียใจของนายกรัฐมนตรีต่อเหตุการณ์แผ่นดินไหวที่สาธารณรัฐอิสลามอิหร่าน
วันพฤหัสบดีที่ 16 พฤศจิกายน 2560
สารแสดงความเสียใจของนายกรัฐมนตรีต่อเหตุการณ์แผ่นดินไหวที่สาธารณรัฐอิสลามอิหร่าน
สารแสดงความเสียใจของนายกรัฐมนตรีต่อเหตุการณ์แผ่นดินไหวที่สาธารณรัฐอิสลามอิหร่าน
ตามที่เกิดเหตุแผ่นดินไหวที่สาธารณรัฐอิสลามอิหร่าน เมื่อวันที่ 12 พฤศจิกายน 2560 ที่บริเวณจังหวัด Kermanshah ซึ่งมีพรมแดนติดกับอิรัก ส่งผลให้มีผู้บาดเจ็บและเสียชีวิตจํานวนมาก นั้น
พลเอก ประยุทธ์ จันทร์โอชา นายกรัฐมนตรี ได้มีสารแสดงความเสียใจถึงนายฮัสซัน รูฮานี ประธานาธิบดีสาธารณรัฐอิสลามอิหร่าน ดังนี้
Excellency,
It is with profound sadness to learn of the powerful earthquake that had struck Iran, causing many loss of lives and injuries and massive damage to properties in Kermanshah province and its surrounding.
On behalf of the Royal Thai Government and the people of Thailand, I have the honour to extend my heartfelt condolences and sincere sympathy to Your Excellency and, through you, to the families of the bereaved and those affected by this disaster. We are deeply grieved by the continuing rise in death toll and number of those injured. Our thoughts and prayers are with your people during this tough time.
I am confident that under your strong leadership, rehabilitation and reconstruction efforts for those affected will be carried out effectively. In this time of grief, Thailand stands ready to assist Iran in mitigating the effects of this natural disaster.
Accept, Excellency, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
รัฐบาลไทย-ข่าวทำเนียบรัฐบาล-รมว.สุริยะ ร่วมเป็นเกียรติในงาน “ประชารัฐสร้างไทย”
วันจันทร์ที่ 23 กันยายน 2562
รมว.สุริยะ ร่วมเป็นเกียรติในงาน “ประชารัฐสร้างไทย”
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมเป็นเกียรติในการประชุมเชิงปฏิบัติการการขับเคลื่อนยุทธศาสตร์การพัฒนาเศรษฐกิจฐานรากอย่างยั่งยืน “ประชารัฐสร้างไทย” ณ ห้องรอยัล จูบิลี่ อิมแพค เมืองทองธานี
วันนี้ (21 ก.ย. 62) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมเป็นเกียรติในการประชุมเชิงปฏิบัติการการขับเคลื่อนยุทธศาสตร์การพัฒนาเศรษฐกิจฐานรากอย่างยั่งยืน “ประชารัฐสร้างไทย” โดยมี นายสมคิด จาตุศรีพิทักษ์ รองนายกรัฐมนตรี เป็นประธานในการประชุมฯ และมีนายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ร่วมด้วย ณ ห้องรอยัล จูบิลี่ อิมแพค เมืองทองธานี
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 25 ตุลาคม 2559
วันอังคารที่ 1 พฤศจิกายน 2559
สรุปข่าวการประชุมคณะรัฐมนตรี 25 ตุลาคม 2559
วันนี้ (25 ตุลาคม 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล   พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-รองนายกฯ ฉัตรชัย ชี้ แผนปฏิบัติการระดับชาติด้านสาธารณสุขทางทะเล ช่วยสนับสนุนการท่องเที่ยว
วันศุกร์ที่ 15 มิถุนายน 2561
รองนายกฯ ฉัตรชัย ชี้ แผนปฏิบัติการระดับชาติด้านสาธารณสุขทางทะเล ช่วยสนับสนุนการท่องเที่ยว
รองนายกรัฐมนตรี พลเอก ฉัตรชัย ชื่นชมแผนปฏิบัติการระดับชาติด้านสาธารณสุขทางทะเลไม่ถึง 3 เดือนช่วยเหลือนักท่องเที่ยวอาการรุนแรงมีโอกาสเสียชีวิตสูงจากน้ําหนีบและจมน้ํา 6 คนรอดชีวิตกลับประเทศได้ สร้างความมั่นใจให้นักท่องเที่ยว สนับสนุนมาตรฐานการท่องเที่ยวข
พลเอก ฉัตรชัย สาริกัลยะ รองนายกรัฐมนตรี ให้สัมภาษณ์ว่า กระทรวงสาธารณสุขได้ทําแผนปฏิบัติการบูรณาการระดับชาติการสาธารณสุขเขตสุขภาพพิเศษ สาธารณสุขทางทะเล ปี 2561-2564 โดยในระยะที่ 1 ระหว่างปี 2561-2562 ได้สร้างระบบกู้ชีพ/กู้ภัยทางทะเล และระบบบริการมาตรฐานสากล ใน 5 จังหวัดติดทะเลที่มีชาวต่างชาติมาท่องเที่ยวมากที่สุด ได้แก่ ภูเก็ต ชลบุรี กระบี่ พังงา และสุราษฎร์ธานี ด้วย 9 โครงการสําคัญ ได้แก่ 1.การจัดตั้งหน่วยการแพทย์บนพื้นที่อุทยานแห่งชาติ 5 แห่ง 2.สร้างระบบความปลอดภัยบนชายหาด นําร่อง 10 แห่ง 3.สร้างระบบความปลอดภัยบนเรือ จัดอบรมพนักงานบนเรือ 4.ตั้งศูนย์รับแจ้งเหตุ/ศูนย์สั่งการระดับจังหวัด 5.ตั้งศูนย์รับแจ้งเหตุ/ศูนย์สั่งการระดับภาค 6.พัฒนาอาสาสมัครสาธารณสุขทางทะเล 7.โครงการแพทย์ทางไกล 8.สร้างเครือข่ายและพัฒนามาตรฐานสถานบริการติดทะเล และ9.พัฒนาบุคลากรในสถานบริการติดทะเล
ผลการดําเนินงานในระยะแรกของเรือกู้ชีพที่ได้ร่วมปฏิบัติการชุดเฉพาะกิจจังหวัดพังงา ช่วยเหลือนักท่องเที่ยว ที่อุทยานแห่งชาติหมู่เกาะสุรินทร์และสิมิลัน วันที่ 19 กุมภาพันธ์ - 5 พฤษภาคม 2561 มีผู้รับบริการ 981 คน เป็นชาวต่างชาติร้อยละ 80 การบาดเจ็บร้อยละ 52 ได้แก่ จมน้ํา/น้ําหนีบ ลื่นล้ม มีบาดแผลจากใบพัดเรือ/ หิน /หอย ที่เหลือเป็นการเจ็บป่วยฉุกเฉิน โดยสามารถช่วยเหลือนักท่องเที่ยวชาวต่างชาติที่มีอาการรุนแรงมีโอกาสเสียชีวิตสูงจากน้ําหนีบและจมน้ําจํานวน 6 คนรอดชีวิตกลับประเทศได้อย่างปลอดภัย
“แผนสาธารณสุขทางทะเลเป็นเรื่องใหม่ที่น่าชื่นชม มีการทําแผนพร้อมการขับเคลื่อนงานอย่างเป็นรูปธรรม รวมทั้งแผนพัฒนา นับว่าเป็นเรื่องที่ดีมาก เพราะเป็นการดูแลสุขภาพของคนในประเทศ รวมทั้งนักท่องเที่ยวชาวต่างชาติ ที่ชื่นชอบทะเลอ่าวไทยและอันดามัน นํารายได้มหาศาลเข้าประเทศ การสร้างมาตรฐานความปลอดภัย เมื่อเกิดเจ็บป่วยหรืออุบัติเหตุขึ้นทางทะเลมีระบบมีหน่วยงานรองรับ จะสร้างความมั่นใจให้นักท่องเที่ยว และเป็นการช่วยสนับสนุนมาตรฐานการท่องเที่ยวของประเทศอีกทางหนึ่ง” พลเอก ฉัตรชัยกล่าว
ทั้งนี้ แผนสาธารณสุขทางทะเลเป็น 1 ใน แผนปฏิบัติการสาธารณสุขเขตสุขภาพพิเศษ พ.ศ.2560-2564 ประกอบด้วย 4 แผนงาน ได้แก่ แผนสาธารณสุขเขตพื้นที่เฉพาะ : ประชากรต่างด้าว (Migrant Health) แผนสาธารณสุขชายแดน (Border Health) แผนสาธารณสุขระเบียงเศรษฐกิจ (EEC Health) และสาธารณสุขทางทะเล (Marine Health) รองรับนโยบายการพัฒนาของประเทศ
******************************** 15 มิถุนายน 2561​
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับผู้อำนวยการบริหาร UNODC ในโอกาสหารือข้อราชการร่วมกัน
วันจันทร์ที่ 5 มีนาคม 2561
รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับผู้อํานวยการบริหาร UNODC ในโอกาสหารือข้อราชการร่วมกัน
รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับผู้อํานวยการบริหาร UNODC ในโอกาสหารือข้อราชการร่วมกัน
ในวันจันทร์ที่ ๕ มีนาคม ๒๕๖๑ เวลา ๑๓.๑๕ น.
ณ ห้องรับรอง ๑ ตึกบัญชาการ ๑ ทําเนียบรัฐบาล
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายศิรินทร์ยา สิทธิชัย เลขาธิการ ป.ป.ส.
ดร. กิตติพงษ์ กิตยารักษ์ สถาบันเพื่อการยุติธรรมแห่งประเทศไทย (TIJ)
ให้การต้อนรับ
นายยูริ เฟโดทอฟ ผู้อํานวยการบริหารสํานักงานว่าด้วยยาเสพติดและอาชญากรรมแห่งสหประชาชาติ
(United Nations Office on Drugs and Crime: UNODC) และรองเลขาธิการสหประชาชาติ
(United Nations Under-Secretary-General) พร้อมคณะ
ในโอกาสเข้าเยี่ยมคารวะ พร้อมหารือข้อราชการร่วมกันในประเด็นความร่วมมือระหว่างประเทศไทย
กับ UNODC ในแนวทางการสร้างสังคมปลอดภัย โดยเน้นถึงนโยบายในการแก้ไขปัญหายาเสพติด
และอาชญากรรมโลก ความช่วยเหลือของ UNODC ต่อภูมิภาคอาเซียน และการให้ความสําคัญ
กับการนําข้อกําหนดกรุงเทพ (Bangkok Rules) มาปรับใช้ในประเทศไทย
ตลอดจนแนวทางการแก้ไขปัญหาการทุจริตคอร์รัปชั่น การปราบปรามการค้ามนุษย์
ซึ่งจะทําให้การพัฒนาแนวทางในการดูแลสังคมให้มีความเข้มแข็งมากยิ่งขึ้นต่อไป
รัฐบาลไทย-ข่าวทำเนียบรัฐบาล-งดงาม! ภาพ "คุณธรรมแรก ชุมชนคุณธรรมวัดด่านเกวียน"   คว้ารางวัลชนะเลิศประกวดภาพชุมชนคุณธรรม บ้านฉันของ วธ.
วันพุธที่ 12 กุมภาพันธ์ 2563
งดงาม! ภาพ "คุณธรรมแรก ชุมชนคุณธรรมวัดด่านเกวียน"   คว้ารางวัลชนะเลิศประกวดภาพชุมชนคุณธรรม บ้านฉันของ วธ.
งดงาม! ภาพ "คุณธรรมแรก ชุมชนคุณธรรมวัดด่านเกวียน"   คว้ารางวัลชนะเลิศประกวดภาพชุมชนคุณธรรม บ้านฉันของ วธ. จากแนวคิดคุณธรรมแรกเริ่มจากครอบครัว ด้วยการกตัญญูต่อบิดามารดา เมื่อมีแล้ว บ้านฉัน ชุมชนของฉันก็จะมีแต่ความสุข
งดงาม!ภาพ "คุณธรรมแรก ชุมชนคุณธรรมวัดด่านเกวียน" คว้ารางวัลชนะเลิศประกวดภาพชุมชนคุณธรรม บ้านฉันของ วธ.จากแนวคิดคุณธรรมแรกเริ่มจากครอบครัว ด้วยการกตัญญูต่อบิดามารดา เมื่อมีแล้ว บ้านฉัน ชุมชนของฉันก็จะมีแต่ความสุข
วันที่ 7 กุมภาพันธ์ 2563 นายกฤษศญพงษ์ ศิริ เป็นประธานพิธีมอบรางวัลการประกวดภาพถ่าย "ชุมชนคุณธรรม บ้านฉัน" และการประชุมติดตามความคืบหน้าการนําเสนอการดําเนินงาน และปัญหา/ อุปสรรคในการสร้างความเข้มแข็งของ "บวร" เพื่อความมั่นคง มั่งคั่ง ยั่งยืน ของชุมชนคุณธรรมน้อมนําหลักปรัชญาของเศรษฐกิจพอเพียง ณ ศูนย์ประชุมชั้น ๘ กระทรวงวัฒนธรรม (วธ.)ผลปรากฎว่ามีเด็ก เยาวชน ประชาชนทั่วไป พระภิกษุที่มีส่วนร่วมกิจกรรมในชุมชนคุณธรรมฯส่งผลงานภาพถ่ายมาเข้าร่วมประกวดเกือบ 500 ผลงาน ซึ่งผู้ที่ได้รับรางวัลชนะเลิศชื่อภาพ : คุณธรรมแรก ชุมชนคุณธรรมวัดด่านเกวียนจังหวัดนครราชสีมา ของนายณัฐชล นาคเพ็ชรพูลจากแนวคิด : คุณธรรมแรกเริ่มจากครอบครัว ด้วยการกตัญญูต่อบิดามารดา เมื่อมีแล้ว บ้านฉัน ชุมชนของฉันก็จะมีแต่ความสุข
รองชนะเลิศอันดับที่ 1 ชื่อภาพ : พลังแห่งความศรัทธาชุมชนบ้านห้วยต้ม ชุมชนคุณธรรม บ้านห้วยต้ม จังหวัดลําพูน ของนายสุกฤษฎิ์หิรัญสารพงศ์จากแนวคิด : ชุมชนแห่งนักบุญเมืองลี้ หมู่บ้านแห่งนี้ตั้งชื่อตามรอยพระพุทธบาทที่ตั้งอยู่บริเวณในวัดพระพุทธบาทห้วยต้ม มีวิถีชีวิตความเป็นอยู่อันงดงามของ“ชาวปาเกอะญอ”ที่เชื้อเชิญให้เราเข้าไปสัมผัสกับความศรัทธาในพระพุทธศาสนาอย่างแรงกล้าของพวกเขา รางวัลชนะเลิศอันดับที่ 2 ชื่อภาพ ร่วมบุญ ชุมชนคุณธรรมวัดสิรินธรวรารามภูพร้าว จังหวัดอุบลราชธานี ของนางบุษยามาส สมเทพจากแนวคิด : วัดสิรินธรวรารามภูพร้าว เป็นวัดที่มีอุโบสถที่มีความสวยงาม ด้านหลังพระอุโบสถมีภาพประติมากรรมเรืองแสงต้นกัลปพฤกษ์ ติดโมเสกที่ผสมสารเรืองแสงที่เรียกว่า ฟอสเฟอร์ คุณสมบัติของสารฟลูออเรสเซนต์จะรับแสงพระอาทิตย์ในตอนกลางวัน แล้วจะฉายแสงคายพลังงานออกมาในตอน
ปลัด วธ. กล่าวว่า กิจกรรมดังกล่าวเพื่อให้ประชาชน ได้มีโอกาสแสดงความรัก ความภาคภูมิใจจากการเป็นส่วนหนึ่งของชุมชนคุณธรรมฯ ที่มีความงดงามทางศาสนา ศิลปวัฒนธรรม ประเพณี วิถีชีวิต วิถีพอเพียง ผลิตภัณฑ์ภูมิปัญญา และความงดงามทางธรรมชาติของชุมชน พร้อมส่งต่อภาพความประทับใจ เผยแพร่ประชาสัมพันธ์ชุมชนคุณธรรมฯกว่า 20,000 แห่ง ให้ประชาชนได้รับทราบในวงกว้างเกิดการแลกเปลี่ยนเรียนรู้ และการท่องเที่ยวชุมชน สร้างรายได้จากสินค้าและบริการทางวัฒนธรรมชุมชนอยู่ดีมีสุข ตามเป้าหมายของโครงการชุมชนคุณธรรมน้อมนําหลักปรัชญาของเศรษฐกิจพอเพียง ขับเคลื่อนด้วยพลังบวร ภายใต้วิสัยทัศน์ตามยุทธศาสตร์ชาติ 20 ปี“ประเทศไทยมีความมั่นคง มั่งคั่ง ยั่งยืน”เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง และตามนโยบายนายอิทธิพล คุณปลื้ม รัฐมนตรีว่าการกระทรวงวัฒนธรรม ในการสืบสาน รักษา ต่อยอดงานวัฒนธรรม ด้วยการนําคุณค่าของวัฒนธรรม มาสร้างสรรค์สินค้าและบริการ เพื่อเพิ่มมูลค่าทางเศรษฐกิจให้วัฒนธรรมสร้างมูลค่าและสร้างคุณค่า สร้างรายได้จากการท่องเที่ยวและบริการทางวัฒนธรรม
รัฐบาลไทย-ข่าวทำเนียบรัฐบาล-รอง ลธน.ม.เรณูฯ เป็นประธานในพิธีปิดงานตลาด “คลองผดุงสุขใจ คมนาคม เชื่อมไทย เชื่อมโลก”  มีรายได้กระจายสู่ชุมชนกว่า 22 ล้านบาท
วันอังคารที่ 1 พฤศจิกายน 2559
รอง ลธน.ม.เรณูฯ เป็นประธานในพิธีปิดงานตลาด “คลองผดุงสุขใจ คมนาคม เชื่อมไทย เชื่อมโลก”  มีรายได้กระจายสู่ชุมชนกว่า 22 ล้านบาท
กระทรวงการต่างประเทศและกรมการพัฒนาชุมชนพร้อมจัดงานตลาดคลองผดุงฯ ภายใต้แนวคิด “OTOP ภูมิปัญญาไทย ก้าวไกลสู่สากล” 3 – 27 พ.ย. 59 ณ ตลาดคลองผดุงกรุงเกษม ข้างทําเนียบรัฐบาล
วันนี้ (25 ตุลาคม 2559) เวลา 15.00 น. ณ เวทีกลางตลาดคลองผดุงกรุงเกษม ข้างทําเนียบรัฐบาลพลเอก วิลาศ อรุณศรี เลขาธิการนายกรัฐมนตรีได้มอบหมายให้ นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง เป็นประธานในพิธีปิดตลาด “คลองผดุงสุขใจ คมนาคม เชื่อมไทย เชื่อมโลก”
โอกาสนี้ นายวิทยา ยาม่วง ที่ปรึกษาด้านเศรษฐกิจและการขนส่งทางน้ํา ได้กล่าวรายงานว่า กระทรวงคมนาคม โดยความร่วมมือของสํานักเลขาธิการนายกรัฐมนตรีได้จัดงานตลาดคลองผดุงกรุงเกษม ข้างทําเนียบรัฐบาล ภายใต้แนวคิด “คลองผดุงสุขใจ คมนาคม เชื่อมไทย เชื่อมโลก” ระหว่างวันที่ 5 – 25 ตุลาคม 2559 ซึ่งได้รับการตอบรับจากประชาชนมาชมงานกว่า 7 หมื่นคน พร้อมอุดหนุนสินค้าและใช้บริการต่าง ๆ ของกระทรวงคมนาคม เช่นการต่อภาษีทะเบียนรถ เป็นต้น ส่งผลให้มีรายได้กระจายสู่ชุมชนกว่า 22 ล้านบาท
จากนั้น รองเลขาธิการนายกรัฐมนตรีฝ่ายการเมือง ในฐานะประธานกรรมการดําเนินโครงการตลาดคลองผดุงกรุงเกษมได้เป็นประธานในพิธีกล่าวปิดงานฯ ว่า การจัดงานตลาดคลองผดุงกรุงเกษม ข้างทําเนียบรัฐบาลเป็นดําริของ พลเอก ประยุทธ์ จันทร์โอชา นายกรัฐมนตรี เพื่อเปิดโอกาสให้ผู้ประกอบการรายย่อยจากทั่วประเทศได้ผลัดเปลี่ยนหมุนเวียนกันมาพบปะผู้บริโภคโดยตรง ด้วยการจําหน่ายสินค้าท้องถิ่นในราคาย่อมเยาโดยไม่ผ่านพ่อค้าคนกลาง อีกทั้งเป็นการให้ทุกกระทรวงที่หมุนเวียนมาจัดงานภายในตลาดดังกล่าว ได้มีโอกาสใกล้ชิดประชาชนด้วยการจัดแสดงผลงานผ่านนิทรรศการ และมีบริการสวัสดิการต่าง ๆ ของกระทรวงฯ มาให้บริการประชาชนโดยตรงอีกด้วย ประการสําคัญนายกรัฐมนตรีปรารถนาให้ตลาดฯ นี้เป็นการลดความเหลื่อมล้ําในสังคมพร้อมเพิ่มรายได้และเพิ่มช่องทางในการจําหน่ายสินค้าแก่ผู้ประกอบการรายย่อยให้มีคุณภาพชีวิตที่ดีขึ้นตามแนวทาง “ประชารัฐ” ของรัฐบาลอีกด้วย
หลังจากนั้น ตัวแทนผู้บริหารกระทรวงคมนาคมได้มอบป้ายตลาดคลองผดุงกรุงเกษมแก่ประธานในพิธีฯ เพื่อมอบต่อให้กับตัวแทนผู้บริหารกระทรวงการต่างประเทศและกรมการพัฒนาชุมชนตามลําดับ
อนึ่ง กระทรวงการต่างประเทศและกรมการพัฒนาชุมชนด้วยความร่วมมือของสํานักเลขาธิการนายกรัฐมนตรี จะจัดงานตลาดคลองผดุงเกษม ข้างทําเนียบรัฐบาล ภายใต้แนวคิด “OTOP ภูมิปัญญาไทย ก้าวไกลสู่สากล” ระหว่างวันที่ 3 – 27 พฤศจิกายน 2559 ระหว่างเวลา 10.00 - 19.00 น. นอกจากจะมีสินค้าคุณภาพดีระดับ OTOP มาตรฐาน 5 ดาวมาจําหน่ายแล้ว สําหรับผู้ที่สนใจสินค้าของต่างประเทศจะมีร้านค้าของสถานทูตต่าง ๆ ประจําประเทศไทย ทั้งโซนยุโรปและเอเชียมาจําหน่าย พร้อมตั้งบู้ธจัดทํา พลาสปอร์ตแก่ประชาชนมาให้บริการที่ตลาดฯ อีกด้วย จึงขอเชิญชวนประชาชนมาร่วมชม ชิม ช้อป ตามวันและเวลาดังกล่าว
*****************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลตั้งเป้า ปี 60 ขยายพื้นที่ผลิตข้าวหอมมะลิคุณภาพดีและข้าวอินทรีย์ พร้อมผลักดันใช้นวัตกรรมเพิ่มมูลค่าสินค้า เน้นชูการตลาดนำการผลิตตอบโจทย์ผู้บริโภค
วันจันทร์ที่ 8 พฤษภาคม 2560
รัฐบาลตั้งเป้า ปี 60 ขยายพื้นที่ผลิตข้าวหอมมะลิคุณภาพดีและข้าวอินทรีย์ พร้อมผลักดันใช้นวัตกรรมเพิ่มมูลค่าสินค้า เน้นชูการตลาดนําการผลิตตอบโจทย์ผู้บริโภค
รัฐบาลมีนโยบายยกระดับมาตรฐานสินค้าเกษตรสู่ความยั่งยืนโดยกําหนดให้ปี 2560 เป็นปีแห่งการยกระดับมาตรฐานสินค้าเกษตรผ่านการดําเนินงาน 3 โครงการหลักต่อเนื่องกัน 5 ปี
(วันนี้ 8 พฤษภาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลมีนโยบายยกระดับมาตรฐานสินค้าเกษตรสู่ความยั่งยืนโดยกําหนดให้ปี 2560 เป็นปีแห่งการยกระดับมาตรฐานสินค้าเกษตรผ่านการดําเนินงาน 3 โครงการหลักต่อเนื่องกัน 5 ปี (2560-2564) งบประมาณรวม 25,871.14 ล้านบาท คือ โครงการส่งเสริมการใช้เมล็ดพันธุ์ข้าวหอมมะลิคุณภาพดี โครงการส่งเสริมเกษตรแปลงใหญ่ และโครงการส่งเสริมการผลิตข้าวอินทรีย์
ในปีที่ผ่านมารัฐบาลได้ส่งเสริมระบบเกษตรแปลงใหญ่ทั่วประเทศ โดยมีเกษตรแปลงใหญ่ที่ปลูกข้าวรวม 425 แปลงเนื้อที่ 1.05 ล้านไร่ และส่งเสริมให้เกษตรกรใช้เมล็ดพันธุ์ข้าวหอมมะลิได้ดําเนินแล้วใน 21 จังหวัด ครอบคลุมเกษตรกรกว่า 64,000 ครัวเรือน ๆ ละไม่เกิน 125 กก. ส่วนการปลูกข้าวอินทรีย์มีแหล่งผลิตข้าวที่ได้รับการรับรองแล้วใน 47 จังหวัด จํานวน 5,362 แปลง พื้นที่รวม 60,056 ไร่
พลเอก ประยุทธ์ จันทร์โอชา นายกรัฐมนตรี เร่งรัดให้กระทรวงเกษตรและสหกรณ์ส่งเสริมเกษตรแปลงใหญ่ในปี 2560 โดยเพิ่มพื้นที่เป็น 750 แปลง เนื้อที่เพิ่มขึ้นอีก 0.75 ล้านไร่ พร้อมทั้งส่งเสริมการใช้เมล็ดพันธุ์ข้าวหอมมะลิคุณภาพดีใน 21 จังหวัด พื้นที่ 300,000 ไร่ และขยายพื้นที่ปลูกข้าวอินทรีย์ให้ได้ 1ล้านไร่ภายใน 3 ปี ครอบคลุมเกษตรกรจํานวน 66,670 ราย
นอกจากนี้ ยังขอให้รณรงค์เพิ่มมูลค่าของผลผลิต โดยใช้นวัตกรรมและเทคโนโลยีเข้ามาประยุกต์ใช้ โดยเฉพาะงานวิจัยด้านเทคโนโลยีจากบัญชีนวัตกรรมไทยของกระทรวงวิทยาศาสตร์ฯ เป็นฐานข้อมูลในลําดับแรก และยึดความต้องการของตลาดหรือผู้บริโภคนําการผลิต รวมทั้งจัดหาตลาดรองรับผลผลิตจากพื้นที่แปลงใหญ่ให้มีราคาสูงกว่าท้องตลาดทั่วไปด้วย
..........................
​สํานักโฆษก
รัฐบาลไทย-ข่าวทำเนียบรัฐบาล-รบ.เชิญผู้ประกอบการท่องเที่ยว ถก รับมือไวรัสโคโรนา 27 ม.ค.นี้ เช็คคนไทยไปเที่ยวอู่ฮั่น ยันพร้อมรับมือโรคระบาด แนะ ปชช.ติดตามข่าวสารอย่างใกล้ชิด
วันอาทิตย์ที่ 26 มกราคม 2563
รบ.เชิญผู้ประกอบการท่องเที่ยว ถก รับมือไวรัสโคโรนา 27 ม.ค.นี้ เช็คคนไทยไปเที่ยวอู่ฮั่น ยันพร้อมรับมือโรคระบาด แนะ ปชช.ติดตามข่าวสารอย่างใกล้ชิด
รบ.เชิญผู้ประกอบการท่องเที่ยว ถก รับมือไวรัสโคโรนา 27 ม.ค.นี้ เช็คคนไทยไปเที่ยวอู่ฮั่น ยันพร้อมรับมือโรคระบาด แนะ ปชช.ติดตามข่าวสารอย่างใกล้ชิด
วันที่ 25 มกราคม น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชานายกรัฐมนตรีและ รมว.กลาโหม สั่งการให้ทุกหน่วยงานที่เกี่ยวข้อง เตรียมพร้อมกับมือโรคปอดอักเสบจากเชื้อไวรัสโคโรนา สายพันธุ์ใหม่ 2019 ที่กําลังแพร่ระบาดอยู่ในสาธารณรัฐประชาชนจีนขณะนี้ ทั้งนี้ กระทรวงการท่องเที่ยวและกีฬา โดยนายพิพัฒน์ รัชกิจประการ รัฐมนตรีว่าการกระทรวงฯ ได้เตรียม 3 มาตรการเพื่อลดความเสี่ยงต่อการแพร่กระจายเชื้อไวรัสโคโรนาในกลุ่มนักท่องเที่ยว ประกอบด้วย 1.แจ้งไปยังผู้ประกอบการท่องเที่ยวที่มีกลุ่มนักทัวร์ชาวจีนรวมถึงโรงแรม สถานที่ท่องเที่ยวที่ชาวจีนนิยมเดินทางไปท่องเที่ยว ให้ช่วยประชาสัมพันธ์เกี่ยวกับการป้องกันตนเองจากการติดเชื้อ อาการติดเชื้อ หากพบว่ามีอาการจะต้องไปพบแพทย์โดยด่วน โดยสามารถดาวน์โหลดเอกสารแจ้งเตือนต่างๆได้จากหน้าเว็บไซต์ของกรมควบคุมโรค
"2.เชิญผู้ประกอบการธุรกิจท่องเที่ยว โรงแรม มาประชุมเพื่อชี้แจงแนวทางการเฝ้าระวังอาการป่วยในกลุ่มนักท่องเที่ยว แนวทางการรายงานผู้ป่วยไปยังกรมควบคุมโรค เพื่อประสานการดูแลผู้ป่วย ผู้สงสัยว่ามีอาการปอดอักเสบจากเชื้อไวรัสโคโรนา และแนวทางการป้องกันการแพร่กระจายเชื้อ ทั้งนี้ มีกําหนดจัดการประชุมในวันที่ 27 มกราคมนี้ ที่โรงแรมโนโวเทล สุวรรณภูมิ และ 3.สํารวจข้อมูลบริษัททัวร์ เพื่อให้ทราบจํานวนคนไทยที่ไปเที่ยวเมืองอู่ฮั่นแต่ละสัปดาห์ รวมถึงเมืองใหญ่อื่นๆที่มีโอกาสพบการระบาด เพื่อที่จะทราบข้อมูลและหาแนวทางการป้องกันอย่างรัดกุม" น.ส.ไตรศุลี กล่าว
น.ส.ไตรศุลี กล่าวว่า รัฐบาลเฝ้าระวังการแพร่ระบาดของเชื้อไวรัสฯอย่างเต็มที่ โดยกรมควบคุมโรค กระทรวงสาธารณสุข ได้ดําเนินหลายมาตรการ เช่น การเฝ้าระวังคัดกรองผู้โดยสารเครื่องบินในเส้นทางการบินจากเมืองอู่ฮั่นประเทศจีน เข้ามายังประเทศไทย , ประสานไปยังสถานทูตจีนเพื่อขอความร่วมมือให้เป็นสื่อกลางในการติดตามผู้ป่วยชาวจีน และสื่อสารกับคนจีนให้เข้าใจในมาตรการตาม พ.ร.บ.โรคติดต่อ 2558 , เปิดเผยสถานการณ์เกี่ยวกับการแพร่ระบาดของโรคให้ประชาชนได้รับทราบอย่างต่อเนื่อง ฯลฯ โดยกรมควบคุมโรคมีความพร้อมในการรับมือทุกด้าน แต่ประชาชนต้องใช้ความระมัดระวัง เพื่อป้องกันการติดเชื้อไวรัส และขอให้ติดตามข้อมูลข่าวสารอย่างใกล้ชิด
.................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.ยุติธรรม รับเรื่องร้องเรียนขอความเป็นธรรมจากญาตินักท่องเที่ยวชาวจีน
วันจันทร์ที่ 6 มีนาคม 2560
ก.ยุติธรรม รับเรื่องร้องเรียนขอความเป็นธรรมจากญาตินักท่องเที่ยวชาวจีน
พันตํารวจเอก ดุษฎี อารยวุฒิ รองปลัดกระทรวงยุติธรรม รับเรื่องร้องเรียนจากบิดาของ นางลิน ลิน อายุ ๓๔ ปี นักท่องเที่ยวชาวจีน
เมื่อวันจันทร์ที่ ๖ มีนาคม ๒๕๖๐ เวลา ๑๐.๓๐ น.
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
พันตํารวจเอก ดุษฎี อารยวุฒิ รองปลัดกระทรวงยุติธรรม
รับเรื่องร้องเรียนจากบิดาของ นางลิน ลิน อายุ ๓๔ ปี นักท่องเที่ยวชาวจีน
เพื่อขอความเป็นธรรมให้กับบุตรสาวกรณีเสียชีวิตปริศนาบริเวณสระน้ําภายในบ้านพักตากอากาศ
บริเวณโรงแรมเกาะสมุย เมื่อวันที่ ๑๘ มกราคม ๒๕๕๖ จังหวัดสุราษฎร์ธานี
รัฐบาลไทย-ข่าวทำเนียบรัฐบาล-ยกเว้น VAT นำเข้า ยา เวชภัณฑ์ เครื่องมือแพทย์ ต้าน COVID-19 เพื่อบริจาค
วันพุธที่ 1 เมษายน 2563
ยกเว้น VAT นําเข้า ยา เวชภัณฑ์ เครื่องมือแพทย์ ต้าน COVID-19 เพื่อบริจาค
ครม.เห็นชอบหลักการมาตรการภาษีเพื่อสนับสนุนการนําเข้ายา เวชภัณฑ์ และเครื่องมือแพทย์ต้าน COVID-19 สําหรับบริจาคเป็นสาธารณกุศล โดยการยกเว้นภาษีมูลค่าเพิ่ม (VAT) สําหรับการนําเข้าสินค้าที่ใช้รักษา วินิจฉัย หรือป้องกันโรค COVID-19
คณะรัฐมนตรี (ครม.) เห็นชอบหลักการมาตรการภาษีเพื่อสนับสนุนการนําเข้ายา เวชภัณฑ์ และเครื่องมือแพทย์ต้าน COVID-19 สําหรับบริจาคเป็นสาธารณกุศล โดยการยกเว้นภาษีมูลค่าเพิ่ม (VAT) สําหรับการนําเข้าสินค้าที่ใช้รักษา วินิจฉัย หรือป้องกันโรค COVID-19 ได้แก่ ยา เวชภัณฑ์ และเครื่องมือแพทย์ ต้าน COVID-19 เพื่อการบริจาคให้แก่สถานพยาบาลของทางราชการ หน่วยงานของรัฐ และองค์การหรือสถานสาธารณกุศล เพื่อดูแลรักษาวินิจฉัยหรือป้องกันบุคลากรทางการแพทย์และผู้ที่เกี่ยวข้องในการต่อสู้กับ COVID-19
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า กระทรวงการคลังโดยกรมสรรพากรเข้าใจและตระหนักถึงความสําคัญของสถานการณ์ของโรค COVID-19 ที่เกิดขึ้นในปัจจุบันว่าอุปกรณ์ทางการแพทย์มีความสําคัญต่อการรักษาและป้องกันโรค COVID-19 จึงได้นําเสนอคณะรัฐมนตรีเห็นชอบหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อสนับสนุนการนําเข้ายา เวชภัณฑ์ และเครื่องมือแพทย์ต้าน COVID-19 สําหรับบริจาคเป็นสาธารณกุศล) เพื่อจูงใจให้ภาคเอกชนมีส่วนร่วมกับภาครัฐในการแก้ไขสถานการณ์การแพร่ระบาดของโรค COVID-19 โดยยกเว้นภาษีมูลค่าเพิ่มในการนําเข้าสินค้าที่ใช้รักษา วินิจฉัย หรือป้องกันโรค COVID-19 เช่น ยา เวชภัณฑ์ และเครื่องมือแพทย์ จากต่างประเทศและบริจาคให้แก่สถานพยาบาลของทางราชการ หน่วยงานของรัฐ หรือองค์การหรือสถานสาธารณกุศล ตั้งแต่วันที่ 1 มีนาคม 2563 – 28 กุมภาพันธ์ 2564
ดร.เอกนิติ นิติทัณฑ์ประภาศ อธิบดีกรมสรรพากร กล่าวสรุปว่า กรมสรรพากรหวังเป็นอย่างยิ่งว่ามาตรการภาษีข้างต้นจะจูงใจให้ภาคเอกชนมีส่วนร่วมกับภาครัฐในการแก้ไขสถานการณ์การแพร่ระบาดของ โรค COVID-19 ได้อย่างมีประสิทธิภาพและทันท่วงที ช่วยสนับสนุนการรักษา การวินิจฉัย และการป้องกันโรค COVID-19 เป็นผลดีแก่สุขภาพของประชาชน ซึ่งจะมีส่วนสําคัญในการขับเคลื่อนเศรษฐกิจและสังคมให้ยั่งยืนต่อไป
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-เอกอัครราชทูตเมียนมาประจำประเทศไทยเข้าเยี่ยมคารวะนายกรัฐมนตรี
วันพุธที่ 8 พฤศจิกายน 2560
เอกอัครราชทูตเมียนมาประจําประเทศไทยเข้าเยี่ยมคารวะนายกรัฐมนตรี
เอกอัครราชทูตเมียนมาประจําประเทศไทยเข้าเยี่ยมคารวะนายกรัฐมนตรี
วันนี้ (8 พฤศจิกายน 2560) เวลา 13.30 น. อู มโย มยินตาน (H.E. U Myo Myint Than) เอกอัครราชทูตเมียนมาประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือ ดังนี้
นายกรัฐมนตรีแสดงความขอบคุณที่ประธานาธิบดีเมียนมาและภริยาได้เดินทางเข้าร่วมพระราชพิธีถวายพระเพลิงพระบรมศพของพระบาทสมเด็จพระปรมินทรมหาภูมิพลอดุลยเดช บรมนาถบพิตร และขอแสดงความยินดีที่นายอู มโย มยินตาน เข้ามาดํารงตําแหน่งเอกอัครราชทูตเมียนมาประจําประเทศไทย เพื่อสานต่อการทํางานระหว่างไทย – เมียนมา ให้ดําเนินไปในทิศทางที่ดีต่อไป
ความสัมพันธ์ทวิภาคี ทั้งสองฝ่ายยินดีกับความสัมพันธ์ระหว่างไทย –เมียนมา ที่มีพัฒนาการในเชิงบวกมาโดยตลอด เห็นได้จากการแลกเปลี่ยนการเยือนระดับสูงอย่างสม่ําเสมอ ซึ่งฝ่ายไทยยืนยันความพร้อมที่จะทํางานร่วมกับเมียนมาต่อไป เพื่อให้ทั้งสองประเทศเติบโตไปข้างหน้าร่วมกัน ทั้งนี้ ในปี 2561 จะครบรอบ 70 ปี ของการสถาปนาความสัมพันธ์ระหว่างสองประเทศ ฝ่ายไทยจึงสนับสนุนให้จัดกิจกรรมเฉลิมฉลองที่สอดคล้องกับวาระครบรอบดังกล่าว โดยรัฐบาลไทยพร้อมให้การสนับสนุนอย่างเต็มที่
ด้านเศรษฐกิจ ฝ่ายไทยเน้นย้ําถึงความสําคัญในความร่วมมือด้านการค้าการลงทุน โดยเฉพาะการค้าชายแดน และการลงทุนในเขตเศรษฐกิจพิเศษต่าง ๆ เพื่อสานต่อความร่วมมือด้านเศรษฐกิจระหว่างทั้งสองประเทศ
สถานการณ์ในรัฐยะไข่ เอกอัครราชทูตเมียนมาฯ แสดงความขอบคุณทางการไทยที่ให้ความช่วยเหลืออย่างใกล้ชิดมาโดยตลอด ซึ่งฝ่ายไทยยินดีให้ความร่วมมือและความช่วยเหลือแก่เมียนมาต่อไป พร้อมเน้นย้ําว่าประชาคมโลกต่างให้ความสําคัญกับการแก้ไขปัญหาดังกล่าว นอกจากนี้ นายกรัฐมนตรียังยืนยันความพร้อมที่จะร่วมมือกับอาเซียนและประชาคมระหว่างประเทศสนับสนุนให้เมียนมาแก้ไขปัญหาในรัฐยะไข่อย่างยั่งยืน
ด้านแรงงาน ฝ่ายไทยแสดงความขอบคุณที่เมียนมาให้ความร่วมมือในการจัดระเบียบแรงงานต่างชาติ โดยทั้งสองฝ่ายเห็นพ้องกับการส่งเสริมการนําเข้าแรงงานมายังไทยผ่านความตกลงว่าด้วยการจ้างงาน เพื่อประโยชน์สูงสุดของทั้งสองประเทศ
ในช่วงท้าย ทั้งสองฝ่ายเห็นพ้องให้ไทยและเมียนมารักษาปฏิสัมพันธ์ที่ใกล้ชิดเช่นนี้ เพื่อขับเคลื่อนความร่วมมือด้านความมั่นคง เศรษฐกิจ สังคม ให้พัฒนาก้าวหน้าต่อไป โดยนายกรัฐมนตรีเชื่อมั่นว่าเอกอัครราชทูตเมียนมาฯ จะประสบความสําเร็จในการส่งเสริมความสัมพันธ์ทวิภาคีให้แนบแน่นกว่าที่ผ่านมา พร้อมเน้นย้ําว่ารัฐบาลไทยจะให้ความร่วมมือกับเอกอัครราชทูตเมียนมาฯ อย่างเต็มที่ เพื่อความเป็นปึกแผ่นของอาเซียนและความเจริญในภูมิภาคต่อไป
รัฐบาลไทย-ข่าวทำเนียบรัฐบาล-กระทรวงมหาดไทย ให้การต้อนรับและบรรยายพิเศษให้แก่ข้าราชการโครงการ International Center for Development Communication (ICDC) จากประเทศบังกลาเทศ
วันอังคารที่ 28 พฤศจิกายน 2560
กระทรวงมหาดไทย ให้การต้อนรับและบรรยายพิเศษให้แก่ข้าราชการโครงการ International Center for Development Communication (ICDC) จากประเทศบังกลาเทศ
กระทรวงมหาดไทย ให้การต้อนรับและบรรยายพิเศษให้แก่ข้าราชการโครงการ International Center for Development Communication (ICDC) จากประเทศบังกลาเทศ
วันนี้ (28 พ.ย.60) เวลา 10:00 น. นายบุญธรรม เลิศสุขีเกษม รองปลัดกระทรวงมหาดไทย เป็นประธานกล่าวต้อนรับข้าราชการผู้เข้ารับการอบรมโครงการ International Center for Development Communication (ICDC) หลักสูตร Project Appraisal and Risk Management จากประเทศบังกลาเทศ โดยมี ผู้บริหารกระทรวงมหาดไทย และผู้บริหารกรมการพัฒนาชุมชนร่วมให้การต้อนรับและบรรยายสรุป
การอบรมในครั้งนี้ สํานักส่งเสริมและฝึกอบรม มหาวิทยาลัยเกษตรศาสตร์จัดขึ้น โดยมีวัตถุประสงค์เพื่อฝึกอบรมและศึกษาดูงานด้านการบริหารจัดการภายในของภาครัฐให้แก่ข้าราชการของประเทศบังกลาเทศในโครงการ International Center for Development Communication (ICDC) หลักสูตร Project Appraisal and Risk Management โดยมุ่งเน้นเรียนรู้งานจากสถานที่ราชการที่เป็นหน่วยงานยุทธศาสตร์ของประเทศ จึงได้ร่วมกับกระทรวงมหาดไทย จัดให้มีการศึกษาดูงานขึ้น ซึ่งกระทรวงมหาดไทย โดยสํานักงานปลัดกระทรวงมหาดไทย และกรมการพัฒนาชุมชน ได้จัดบรรยายสรุปในหัวข้อ "การบริหารราชการของกระทรวงมหาดไทยในภาพรวมและการสนับสนุนให้เกิดการพัฒนาชุมชน" ให้แก่ผู้เข้ารับการอบรมฯ ดังกล่าว.
ครั้งที่ 182/2560
กองสารนิเทศ สํานักงานปลัดกระทรวงมหาดไทย
โทร. 0-22224131-2